stanford-oval/wikipedia huggingface dataset:
Aleksander Aamodt Kilde
Arvokilpailut

Nuorten MM-kilpailuissa 2013 Aamodt Kilde voitti kultaa suurpujottelussa. Sotšin olympialaisissa 2014 hän sijoittui supersuurpujottelussa 13:nneksi. Beaver Creekin / Vailin MM-kilpailuissa 2015 hän oli superalppiyhdistetyssä kahdeksas. Sankt Moritzin MM-kilpailuissa 2017 hän sijoittui supersuurpujottelussa ja alppiyhdistetyssä neljänneksi sekä syöksylaskussa kuudenneksi. Pyeongchangin olympialaisissa 2018 hän oli supersuurpujottelussa kolmastoista ja syöksylaskussa viidestoista. Åren MM-kilpailuissa 2019 hän sijoittui syöksylaskussa kahdeksanneksi. Pekingin olympialaisissa 2022 hän saavutti alppiyhdistetyssä hopeaa ja supersuurpujottelussa pronssia sekä sijoittui syöksylaskussa viidenneksi.
Vuoden 2023 maailmanmestaruuskilpailuissa Kilde sijoittui supersuurpujottelussa hopealle 0,01 sekunnin erolla Kanadan James Crawfordiin. Hän saavutti hopeaa myös syöksylaskussa.
Arvokilpailut > Maailmanmestaruuskilpailut tulokset

| Vuosi | Ikä | Pujottelu | Suurpujottelu | Super-G | Syöksylasku | Alppiyhdistetty |
| --- | --- | --- | --- | --- | --- | --- |
| 2015 | 22 | --- | --- | 19 | 26 | 8 |
| 2017 | 24 | --- | DNF1 | 4 | 6 | 4 |
| 2019 | 26 | --- | --- | 24 | 8 | 22 |
| 2021 | 28 | Loukkaantuneena, ei osallistunut. | Loukkaantuneena, ei osallistunut. | Loukkaantuneena, ei osallistunut. | Loukkaantuneena, ei osallistunut. | Loukkaantuneena, ei osallistunut. |
| 2023 | 30 | --- |  | 2 |  | DNS2 |
Arvokilpailut > Olympialaiset tulokset

| Vuosi | Ikä | Pujottelu | Suurpujottelu | Super-G | Syöksylasku | Alppiyhdistetty |
| --- | --- | --- | --- | --- | --- | --- |
| 2014 | 21 | --- | --- | 13 | DNF | DNF2 |
| 2018 | 25 | --- | --- | 13 | 15 | 21 |
| 2022 | 29 | --- | --- | 3 | 5 | 2 |
Yksityiselämä

Aamodt Kilde on seurustellut yhdysvaltalaisen alppihiihtäjän Mikaela Shiffrinin kanssa alkuvuodesta 2021 asti.
Antti Aarnio

| Antti Aarnio |
| --- | --- |

Henkilötiedot
Syntynyt: 14. toukokuuta 1981 (ikä 43) Oulu
Kansalaisuus:   Suomi
Jääkiekkoilija
Lempinimi:  Änä, Anaboli
Pelipaikka:  vasen laitahyökkääjä
Maila:  vasen
Pituus:  174 cm
Paino:  88 kg
Pelinumero:  43
Pelaajaura
Pääsarjaura:  2001–2014
Aik. seurat:  Kärpät (SML) Brynäs IF (SEL) Kiekko-Laser (Mestis) SaiPa (SML) Jukurit (Mestis) HPK (SML)
| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Saksa 1999 | jääkiekko |  |
Antti Aarnio (s. 14. toukokuuta 1981 Oulu) on suomalainen uransa lopettanut jääkiekkoilija, pelipaikaltaan hän oli vasen laitahyökkääjä. Hänen viimeiseksi seurakseen jäi SM-liigassa pelaava Hämeenlinnan Pallokerho.
Aarnio on Kärppien kasvatti ja hän on urallaan pelannut vajaan yhden kauden Brynäs IF:ssä Ruotsin Elitserienissä. Kärpissä hän on voittanut neljä SM-kultaa, kaksi hopeaa ja yhden pronssin seitsemän peräkkäisen kauden aikana. Hän on myös voittanut alle 18-vuotiaiden MM-kultaa vuonna 1999. Lempinimensä "Jäälin ihmiskuula" pienikokoinen Aarnio on saanut kovista ja pelottomista taklauksistaan jopa kaksimetrisiin vastustajiin.
Alkukaudesta 2010–2011 Aarnio pelasi pelikohtaisella sopimuksella oululaisen Mestiksessä pelaavan Kiekko-Laserin riveissä, josta hän siirtyi myöhemmin syksyllä Lappeenrannan SaiPan riveihin kaksivuotisella sopimuksella. Kaudeksi 2012–2013 hän siirtyi Hämeenlinnan Pallokerhoon. Sopimus oli kaudesta 2012–2013, joka sisälsi option kaudesta 2013–2014. Aarnio toimi kaudella HPK:n varakapteenina. Jo aikaisemmin SaiPassa hän oli toiminut kolmantena varakapteenina SaiPan kapteeniston ollessa paikoitellen loukkaantuneena. HPK käytti option kaudesta 2013–2014 tammikuussa 2013.. Aarnio ilmoitti kesällä 2014 lopettavansa uransa olkapäävamman takia. Aarnio valmensi 4 vuotta Kärppien B-junioreita, voittaen kaksi suomenmestaruutta ja kaksi pronssia valmentajana. Nykyisin Aarnio toimii valmentajana Red Bull Salzburgissa.
Kesällä 2010 Aarnio pelasi amerikkalaista jalkapalloa I-divisioonassa Northern Lights -joukkueessa.
Aarniolla on vaimo ja kaksi tytärtä.
Archuletan piirikunta

Archuletan piirikunta (engl. Archuleta County) on Yhdysvaltojen Coloradon osavaltiossa sijaitseva piirikunta. Sen väkiluku oli 14 029 vuonna 2019. Piirikunnan hallintokeskus on Pagosa Springsin kaupunki. Piirikunta on perustettu 14. huhtikuuta 1885.
Aiheesta muualla

Kuvia tai muita tiedostoja aiheesta Archuletan piirikunta Wikimedia Commonsissa
Albertus Pictor

Albertus Pictorin Kuolema pelaa shakkia Täbyn kirkossa.
Albertus Pictorin maalaus Tanssivia maalaisia Härkebergan kirkossa Upplandissa, noin 1480.
Albertus Pictor (n. 1440 Immenhausen – 1509) oli ruotsalainen myöhäisgotiikan ajan kirkkomaalari. Hänet tunnetaan monista säilyneistä seinämaalauksista eri kirkoissa Etelä- ja Keski-Ruotsissa.
Albertuksen alkuperäinen nimi Albertus Immenhusen tuli hänen Saksan Hessenissä sijaitsevan kotikaupunkinsa Immenhausenin mukaan. Albertuksen nimi on mainittu ruotsalaisissa asiakirjoissa vuonna 1465, jolloin hänet oli hyväksytty Arbogan porvaristoon. Kahdeksan vuotta myöhemmin hän muutti Tukholmaan, missä hän ajan tavan mukaan otti hoitaakseen aiemmin kuolleen taiteilijan Johan Målaren työpajan sekä meni myös tämän lesken kanssa naimisiin.
Albertus Pictorin tuotantoa, muun muassa teksti­nauhoja, on tutkittu hankkeessa, joka julkaistiin hänen juhlavuotensa kunniaksi.
Tuotanto kirkkomaalarina

Albertus Pictor oli monipuolinen ja tuottelias taiteilija. Aikalaiset tunsivat hänet kirkkojen seinämaalausten ohella urkurina ja kirjailujen tekijänä. Häneltä on säilynyt yli kolmekymmentä kirkkomaalausta, joista useimmat ovat Mälarenin alueella. Noin kolmanneksessa niistä on Albertus Pictorin signeeraus. Tunnettuja maalauksia on Bromman kirkossa Tukholman lähellä, Lidin kirkossa Södermanlandissa ja Täbyn kirkonkylän kirkossa Täbyssä.
Albertus nykykulttuurissa

Albertuksen maalaus Kuolema pelaa shakkia Täbyn kirkossa inspiroi Ingmar Bergmania luomaan elokuvaansa Seitsemäs sinetti vuodelta 1957 kohtauksen, jossa ritari pelaa shakkia kuoleman personifikaation kanssa. Myös itse Albertus Pictor esiintyy kirkossa maalaavana, häntä näyttelee Gunnar Olsson.
Kirkkoja, joissa on Albertus Pictorin seinämaalauksia

| 0 | 1 | 2 |
| --- | --- | --- |
|  Almungen kirkko (Uplanti)  Bromman kirkko (Tukholma)  Bälingen kirkko (Uplanti)  Danmarkin kirkko (Uplanti)  Dingtunan kirkko (Västmanland)  Edin kirkko (Uplanti)  Flodan kirkko (Södermanland)  Heliga Trefaldighetin kirkko (Uppsala)  Husby-Sjutolftin kirkko (Uplanti)  Håbo-Tibblen kirkko (Uplanti)  Härkebergan kirkko (Uplanti)  Härnevin kirkko (Uplanti)  |  Kalmarin kirkko (Uplanti)  Kumlan kirkko (Västmanland)  Lidin kirkko (Södermanland)  Alaluulajan kirkko (Norrbotten)  Odensalan kirkko (Uplanti)  Sankt Perin kirkko (Uppsala)  Salan kirkko (Västmanland)  Sollentunan kirkko (Uplanti)  Solnan kirkko (Uplanti)  Suurkirkko (Tukholma)  Torshällan kirkko (Södermanland)  Täbyn kirkko (Uplanti)  |  Uppsalan tuomiokirkko  Vadsbron kirkko (Södermanland)  Vaksalan kirkko (Uplanti)  Vansön kirkko (Södermanland)  Vittingen kirkko (Uplanti)  Vårdingen kirkko (Södermanland)  Vängen kirkko (Uplanti)  Västeråsin tuomiokirkko  Yttergranin kirkko (Uplanti)  Ösmon kirkko (Södermanland)  Österundan kirkko (Uplanti)  Övergranin kirkko (Uplanti)  |
Kirjallisuutta

Hulth, Sonja: Albert målare och sommaren i Härkeberga.  Gettysburg:  Rabén&Sjögren, 1998.  ISBN 9129645018.  (ruotsiksi)
Melin, Pia: Fåfängans förgänglighet (Allegoria Albertus Pictorin maalauksissa).  Stockholms universitet, 2007.  ISBN 917031-178-1.  Teoksen verkkoversio. (ruotsiksi) (Väitöskirja)
Albertus Pictor. Målare av sin tid 1. Bilder i urval samt studier och analyser (2009) Toim. Pia Melin & Sandquist Öberg, Christina (2009).
Aiheesta muualla

Kuvia tai muita tiedostoja aiheesta Albertus Pictor Wikimedia Commonsissa
Albertus Pictorille omistettu verkkosivusto (Arkistoitu – Internet Archive)
Antti Aalto (toimittaja)

Antti Viljo Jaakko Aalto (2. joulukuuta 1921 Rauma – 9. huhtikuuta 1981 Oulu) oli suomalainen toimittaja ja pakinoitsija.
Aalto pääsi ylioppilaaksi Rauman yhteislyseosta 1940 ja opiskeli Helsingin yliopistossa 1945–1947. Hän oli toimittajana ja toimitussihteerinä useissa lehdissä, muun muassa Uudenkaupungin Sanomissa ja Kajaani-lehdessä. Aalto oli lisäksi Tutka-lehden päätoimittajana. Aalto oli Oulussa ilmestyneen Jerry Cotton -lehden toimittajana 1961–1968 ja hän käänsi sekä muokkasi uuteen asuun lehdessä julkaistuja tarinoita.
Aalto pakinoi 20 vuoden ajan 1961–1981 Kaleva-lehteen nimimerkillä Antti.
Antti Aalto oli naimisissa kolmasti. Hänen toinen puolisonsa oli näyttelijä Inkeri Aalto.
Teoksia

Oulu, valokuvat Ari Yrjänä; teksti Antti Aalto.    Pohjoinen, Oulu 1977
Amidi

Amidien funktionaalisen ryhmän rakennekaava
Kemiassa amidi tarkoittaa epäorgaanista anionia tai  orgaanisessa kemiassa funktionaalista ryhmää. Rikkiä sisältäviä amideja kutsutaan sulfonamideiksi.
Epäorgaanisessa kemiassa amidi tarkoittaa anionia NH2-, joka on ammoniakin konjugaattiemäs ja sellaisena erittäin voimakas emäs. Amideiksi sanotaan myös ioniyhdisteitä, joissa amidi-ioni on anionina.
Orgaanisessa kemiassa amideilla tarkoitetaan karboksyylihappojen johdoksia, joissa hydroksyyli-ryhmä (-OH) on korvattu amiinilla. Esimerkiksi laktaamit ovat rengasrakenteisia amideja.
Nimeäminen

Esimerkiksi: CH3CONH2 nimetään asetamidiksi eli etaaniamidiksi
Muita esimerkkejä: CH3CH2CONH2 on propaaniamidi, CH3CH2CON(CH3)2 on N,N-dimetyylipropaaniamidi.
Synteesi

Orgaanisia amideja on vaikea valmistaa suoraan karboksyylihapoista, koska amiinit ja ammoniakki ovat emäksiä, jotka muuttavat happaman karboksyylihapporyhmän karboksylaattianioniksi (karboksyylihapon ammoniumsuolaksi). Kuitenkin voimakkaasti kuumentamalla voidaan saada karboksyylihappo ja amiini (tai ammoniakki) muodostamaan amideja.
CH3COOH + C6H5NH2 → C6H5NHCOCH3 + H2O
Amideja valmistetaan tavallisemmin happoklorideista ammoniakin ja amiinien avulla.
CH3COCl + C6H5NH2 → C6H5NHCOCH3 + HCl
Reaktiot

Amidit eivät ole reaktiivisia verrattuna muihin karboksyylihappojen johdoksiin. Amidisidos on kestävä ja esiintyy mm. proteiineissa, jotka ovat tuhansista aminohapoista peptidisidosten avulla muodostuneita makromolekyylejä.
Amidien hydrolyysi hapoiksi onnistuu kuumentamalla amidia hapon tai emäksen läsnä ollessa.
Amidien pelkistäminen amiineiksi tapahtuu litiumalumiinihydridillä (LiAlH4).
RCONH2 + LiAlH4 → RCH2NH2
Aiheesta muualla

Wikimedia Commonsissa on kuvia tai muita tiedostoja aiheesta .
Etälukio: Amidit (Arkistoitu – Internet Archive)
IUPAC Goldbook: Amides (englanniksi)
Anna Júlia Donáth

| Anna Júlia Donáth |
| --- | --- |

Euroopan parlamentin jäsen
 2.7.2019–  
Henkilötiedot
Syntynyt: 6. huhtikuuta 1987 (ikä 37)  Budapest, Unkari
Kansalaisuus:   Unkari
Tiedot
Puolue:  : Momentum : ALDE
Tutkinnot:  Budapestin yliopisto Amsterdamin yliopisto
Anna Júlia Donáth (s. 6. huhtikuuta 1987) on unkarilainen poliitikko, joka toimii Euroopan parlamentin jäsenenä. Hän edustaa Momentum-puoluetta.
Tausta ja yksityiselämä

Donáth syntyi Budapestissa vuonna 1987.
Donáth on opiskellut sosiologiaa Budapestin yliopistossa ja etnologiaa Amsterdamin yliopistossa. Valmistuttuaan hän työskenteli Brysselissä Menedék-nimisen järjestön, joka edustaa ulkomailla asuvia unkarilaisia, projektivastaavana..
Poliittinen ura

Donáth liittyi Momentumiin vuonna 2016 palattuaan Unkariin ja saatuaan kutsun Momentumin tapahtumaan lapsuuden ystävältään. Vuodesta 2018 lähtien Donáth on toiminut puolueensa varapuheenjohtajana.
Donáth asettui ehdolle vuoden 2019 EU-vaaleissa ja tuli valituksi puolueensa ainoina edustajina yhdessä Katalin Csehin kanssa. He olivat puolueensa kärkiehdokkaita Unkarissa..
Aiheesta muualla

Kuvia tai muita tiedostoja aiheesta Anna Júlia Donáth Wikimedia Commonsissa
Anna Júlia Donáth Euroopan parlamentin jäsenet. Euroopan parlamentti.
Anna Júlia Donáthin Twitter-tili
Archosauromorpha

| Archosauromorpha |
| --- | --- |
 Trilophosauruksen rekonstruoitu luuranko, eräs allokotosauri.
 Myöhäispermikausi - Nykyaika (Holoseeni) Capitan-vaihe–Holoseeni  PreЄ Є O S D C P T J K Pg N      
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia/Sauropsida
Kladi::  Diapsidit Diapsida
Kladi::  Sauria
Kladi::  Archosauromorpha  von Huene, 1946
Ryhmät
 Pantestudines (kiistanalainen)  †Aenigmastropheus  †Choristodera (kiistanalainen)  †Protorosauria (mahdollisesti polyfyleettinen)  Crocopoda †Allokotosauria  †Rhynchosauria  †Boreopricea  †Prolacertidae  †Teyujagua  †Tasmaniosaurus  Archosauriformes 
Katso myös
   Archosauromorpha Wikispeciesissä   Archosauromorpha Commonsissa 
Infobox OKNimi-testi OK: 
Archosauromorpha on diapsidisauropsidien kladi, joka käsittää arkosaurit (kuten krokotiilieläimet ja dinosaurukset, mukaan lukien linnut) ja kaikki muut diapsidit, jotka ovat läheisempää sukua arkosaureille kuin lepidosauromorfeille (kuten liskot, käärmeet ja tuatarat). Ensimmäiset arkosauromorfit kehittyivät permikauden lopulla, mutta ryhmä yleistyi vasta triaskaudella permikauden joukkotuhon jälkeen.
Vaikka Archosauromorpha nimettiin vuonna 1946, se vakiintui vasta 1980-luvulla. Nykyään Archosauromorpha sisältää neljä suurta matelijaryhmää: tanakat, kasvia syöneet allokotosaurit ja rhynchosaurit, monimuotoinen Archosauriformes-kladi (arkosaurit ja niiden lähimmät sukulaiset) ja polyfyleettinen ryhmä erilaisia pitkäkaulaisia matelijoita, kuten Protorosaurus, tanystropheidit ja Prolacerta. Jotkut auktorit luokittelevat Archosauromorphaan myös Pantestudines-kladin (kilpikonnat ja niiden sukupuuttoon kuolleet sukulaiset) ja choristoderit.
Luokittelu > Kladogrammit

Alla oleva kladogrammi perustuu M.S. Leen (2013) näkemykseen, jossa Pantestudines ja Choristodera luetaan Archosauromorphaan:
Toinen kladogrammi perustuu M.D Ezcurran näkemykseen (2016), jossa Pantestudines ja Choristodera ovat Archosauromorphan ulkopuolella:
Käännös suomeksi
Andrés Gómez

| Andrés Gómez |
| --- | --- |

Henkilötiedot
Syntynyt: 27. helmikuuta 1960  Guayaquil 
Tennispelaaja
Pituus:  193  cm
Paino:  84 kg
Kätisyys:  vasenkätisyys
Ammattilaisena:  1979–1993
Palkintorahat:  4 385 130 USD
Kaksinpeli
Voitot/tappiot:  531–273
Nelinpeli
Voitot/tappiot:  376–197
Aiheesta muualla
ITF
ATP
Andrés Gómez (s. 27. helmikuuta 1960 Guayaquil) on ecuadorilainen tennispelaaja, joka pelasi ammattilaisena vuodesta 1979 ja vetäytyi 1990-luvun edetessä.
Gómez voitti miesten kaksinpelin Ranskan avoimessa tennisturnauksessa vuonna 1990 kohdattuaan finaalissa yhdysvaltalaisen Andre Agassin.
Gómez kuului myös miesten nelinpelin voittaneeseen kaksikkoon Yhdysvaltain (1986) ja Ranskan avoimissa (1988). Ensimmäisellä kerralla pelitoverina oli Slobodan Živojinović, toisella Emilio Sánchez. Gómez oli ATP:n nelinpelirankingin kärjessä vuonna 1986.
Aiheesta muualla

Kuvia tai muita tiedostoja aiheesta Andrés Gómez Wikimedia Commonsissa
1 2  Bud Collins, The Bud Collins History of Tennis, New York, New Chapter Press, 2010, 2. painos  (ISBN 978-0-942257-70-0, OCLC 456175786), s. 690 . Tieto on haettu Wikidatasta.
Antigua ja Barbuda kesäolympialaisissa 2000

Antigua ja Barbuda osallistui Sydneyn kesäolympialaisiin vuonna 2000 joukkueella, johon kuului kaksi miestä ja yksi nainen. He osallistuivat yleisurheiluun ja purjehdukseen. Tämä oli Antigua ja Barbudan pienin olympiajoukkue koskaan, eikä maa näissä olympialaisissakaan saavuttanut yhtään mitalia. Lipunkantajana avajaisissa toimi pikajuoksija Heather Samuel.
Joukkue > Purjehdus

Karl James - laser
Joukkue > Yleisurheilu

N'kosie Barnes - Miesten 200 metrin juoksu
Heather Samuel - Naisten 100 ja 200 metrin juoksut
Alissa White-Gluz

| Alissa White-Gluz |
| --- | --- |
 Alissa White-Gluz Arch Enemyn konsertissa Wackenissa vuonna 2018.
Henkilötiedot
Syntynyt: 31. heinäkuuta 1985 (ikä 39)
Ammatti:  laulaja-lauluntekijä
Muusikko
Laulukielet:  englanti
Aktiivisena:  2004–
Tyylilajit:  melodinen death metal, metalcore, deathcore
Soittimet:  laulu, kitara
Yhtyeet:  Arch Enemy, Delain, Kamelot, The Agonist
Levy-yhtiöt:  Century Media Records
  [ Muokkaa Wikidatassa ] [ ohje ]  
Alissa White-Gluz esiintymässä vuonna 2016 Arch Enemy -yhtyeessä.
Alissa White-Gluz (s. 31. heinäkuuta 1985) on kanadalainen laulaja. Hän on kanadalaisen The Agonist -metalliyhtyeen perustaja ja entinen laulaja. Nykyään hän toimii laulajana ruotsalaisessa melodisessa death metal -yhtyeessä Arch Enemy.
Ura

Vuonna 2004 White-Gluz perusti The Agonistin yhdessä Danny Marinon ja Chris Kellsin kanssa.
White-Gluz on vieraillut laulajana muun muassa Slaves on Dope -yhtyeen albumilla Over the Influence, Blackguard-yhtyeen EP:llä Another Round ja Delain-yhtyeen albumilla The Human Contradiction.
17. maaliskuuta 2014 Arch Enemy ilmoitti lehdistötiedotteessa, että White-Gluz korvaisi heidän entisen laulajansa Angela Gossowin.
Vuonna 2006 White-Gluz vieraili Canadian Idol -televisio-ohjelmassa esittäen coverin Queenin kappaleesta ”Bohemian Rhapsody”. Tammikuussa 2012 hän esiintyi valmentajana MTV:n sarjassa Made.
White-Gluz on valittu useita kertoja ”Hottest metal chick” -listalle Revolver Magazine -lehdessä.
Aktivismi

Alissa on saanut PETA:lta Libby-palkinnon osallistumisestaan kansainväliseen hylkeiden metsästyksen vastaiseen kampanjaan. White-Gluz on ollut vegaani vuodesta 1998. White-Gluz on myös ateisti.
Aiheesta muualla

Wikimedia Commonsissa on kuvia tai muita tiedostoja aiheesta .
Alissa White-Gluz Facebookissa.
Alissa White-Gluz Twitterissä.
Alissa White-Gluz Instagramissa.
Alissa White-Gluz Encyclopaedia Metallumissa (englanniksi)
Argentiinan ralli 1998

|  Argentiinan ralli 1998 |
| --- | --- |
 7. osakilpailu 13 osakilpailusta kaudella 1998. 
Ajankohta:  19.–23. toukokuuta 1998
Pituus:  23 erikoiskoetta, 400,62 km


Palkintokoroke
Voittaja:   Tommi Mäkinen    Risto Mannisenmäki  (Mitsubishi Ralliart)
Toinen:   Carlos Sainz    Luis Moya  (Toyota Castrol Team)
Kolmas:   Juha Kankkunen    Juha Repo  (Ford Motor Co)
Argentiinan ralli 1998 (viralliselta nimeltään 18. Rally Argentina) oli rallin maailmanmestaruussarjan kilpailu kaudella 1998. Kilpailu järjestettiin 19.–23. toukokuuta 1998. Kilpailu oli kauden seitsemäs ja erikoiskokeiden yhteispituus oli 400,62 kilometriä.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1 |  Tommi Mäkinen |  Risto Mannisenmäki | Mitsubishi Lancer Evo V | 4:22.07,4 | 0.0 |  |
| 2. |  Carlos Sainz |  Luis Moya | Toyota Corolla WRC | 4:22.34,2 | +0.26,5 |  |
| 3. |  Juha Kankkunen |  Juha Repo | Ford Escort WRC | 4:22.34,9 | +0.27,2 |  |
| 4. |  Richard Burns |  Robert Reid | Mitsubishi Carisma GT | 4:23.02,3 | +0.54,6 |  |
| 5. |  Colin McRae |  Nicky Grist | Subaru Impreza WRC | 4:23.25,0 | +1.17,3 |  |
| 6. |  Piero Liatti |  Fabrizia Pons | Subaru Impreza WRC | 4:27.14,9 | +5.07,2 |  |
Lähde:
Argentiinan ralli 2001

|  Argentiinan ralli 2001 |
| --- | --- |
 5. osakilpailu 14 osakilpailusta kaudella 2001. 
Ajankohta:  3.–6. toukokuuta 2001
Pituus:  21 erikoiskoetta


Palkintokoroke
Voittaja:   Colin McRae  Nicky Grist  (Ford World Rally Team)
Toinen:   Richard Burns  Robert Reid  (Subaru World Rally Team)
Kolmas:   Carlos Sainz  Luis Moya  (Ford World Rally Team)
Argentiinan ralli 2001 (virallisesti 21. Rally Argentina) oli Rallin MM-sarjan kauden 2001 viides osakilpailu, joka ajettiin 3.–6. toukokuuta 2001. Kilpailussa oli 21 erikoiskoetta ja keskuspaikka oli Villa Carlos Pazissa.
Kilpailun aikana katsojien leirinuotio levisi katsojien autoihin, jonka vuoksi paikalle hälytettiin hätäapua. Avustajien kuorma-auto kaatui mutkassa kahden kilpailijan auton päälle. Eräs katsoja tyhjensi palosammuttimen kilpailijan auton päälle, joka ei ollut tulessa.
Tulokset

| Sija | Kuljettaja | Kartanlukija | Auto | Aika | Ero | Pisteet |
| --- | --- | --- | --- | --- | --- | --- |
| 1. |  Colin McRae |  Nicky Grist | Ford Focus RS WRC 01 | 4:18.25,3 |  | 10 |
| 2. |  Richard Burns |  Robert Reid | Subaru Impreza WRC 2001 | 4:18.52,2 | +26,9 | 6 |
| 3. |  Carlos Sainz |  Luis Moya | Ford Focus RS WRC 01 | 4:20.11,7 | +1.46,4 | 4 |
| 4. |  Tommi Mäkinen |  Risto Mannisenmäki | Mitsubishi Lancer Evo VI | 4:21.37,9 | +3.12,6 | 3 |
| 5. |  Petter Solberg |  Phil Mills | Subaru Impreza WRC 2001 | 4:22.12,3 | +3.47,0 | 2 |
| 6. |  Freddy Loix |  Sven Smeets | Mitsubishi Carisma GT Evo VI | 4:24.05,4 | +5.40,1 | 1 |
Lähde:
Argentiinan ralli 1999

|  Argentiinan ralli 1999 |
| --- | --- |
 7. osakilpailu 14 osakilpailusta kaudella 1999. 
Ajankohta:  22. – 25. toukokuuta 1999
Pituus:  22 erikoiskoetta


Palkintokoroke
Voittaja:   Juha Kankkunen    Juha Repo  (Subaru World Rally Team)
Toinen:   Richard Burns    Robert Reid  (Subaru World Rally Team)
Kolmas:   Didier Auriol    Denis Giraudet  (Toyota Castrol Team)
Argentiinan ralli 1999 (viralliselta nimeltään 19. Rally Argentina) oli rallin maailmanmestaruussarjan kilpailu kaudella 1999. Kilpailu ajettiin 22. – 25. toukokuuta 1999. Kilpailu oli kauden seitsemäs ja kilpailussa oli 22 erikoiskoetta.
Juha Kankkunen voitti viimeisellä erikoiskokeella neljällä sekunnilla, jonka myötä hän voitti kilpailun kahden sekunnin erolla ennen tallikaveriaan Richard Burnsiä. Kilpailu oli Thomas Rådströmille ensimmäinen sitten loukattuaan jalkansa helmikuussa. Kilpailuun lähteneestä 72 autokunnasta 25 pääsi maaliin. Piero Liattin auton jäähdytin vaurioitui ja mekaanikot korjasivat auton, mutta se ei lähtenyt käyntiin ennen viimeistä erikoiskoetta ja hän joutui keskeyttämään.
Tulokset

| Sija> Yleiskilpailu | Kuljettaja> Yleiskilpailu | Kartanlukija> Yleiskilpailu | Auto> Yleiskilpailu | Aika> Yleiskilpailu | Ero> Yleiskilpailu | Yleiskilpailu |
| --- | --- | --- | --- | --- | --- | --- |
| 1. |  Juha Kankkunen |  Juha Repo | Subaru Impreza S5 WRC 99 | 4:17.15,4 | 0.0 |  |
| 2. |  Richard Burns |  Robert Reid | Subaru Impreza S5 WRC 99 | 4:17.17,8 | +2,4 |  |
| 3. |  Didier Auriol |  Denis Giraudet | Toyota Corolla WRC | 4:17.55,0 | +39,6 |  |
| 4. |  Tommi Mäkinen |  Risto Mannisenmäki | Mitsubishi Lancer Evo VI | 4:18.40,6 | +1.25,2 |  |
| 5. |  Carlos Sainz |  Luis Moya | Toyota Corolla WRC | 4:19.43,5 | +2.28,1 |  |
| 6. |  Thomas Rådström |  Fred Gallagher | Ford Focus RS WRC 99 | 4:22.07,3 | +4.51,9 |  |
Lähde:
Arbitron

| Arbitron |
| --- | --- |
Osake:  NYSE: ARB
Perustettu:  1949
Kotipaikka:  Columbia, Maryland, Yhdysvallat
Toiminta-alue:  Yhdysvallat
Toimiala:  markkinointitutkimus
Tuotteet:  radion kuuntelijalukujen seuranta
Liikevaihto:  373,25 miljoonaa dollaria
Henkilöstö:  1 116
Kotisivu:  http://www.arbitron.com/
Infobox OKVirheellinen NIMI-arvo: 
Arbitron (NYSE: ARB) on yhdysvaltalainen yritys, joka tuottaa radion kuuntelijalukumäärien mittauspalveluita radioasemille ja mainostajille. Lisäksi se toimittaa asiakkailleen tietoja kuuntelijoiden ostokäyttäytymisestä ja muiden medioiden käytöstä. Yritys on perustettu 1949, ja sen kotipaikkana on Columbia, Marylandin osavaltiossa. Alallaan Arbitron on saavuttanut monopoliaseman Yhdysvalloissa.
Arbois

Rue du Château Pécauld-katu Arboisissa
Arbois on kunta Juran departementissa Franche-Comtén hallintoalueella Ranskassa. Kunnassa oli 3 698 asukasta vuoden 1999 väestönlaskennassa. Arboisin pinta-ala on 45 neliökilometriä.